Vennootskappe tot groter eenheid | Die Vryburger
In die kort bestaan van Die Vryburger het menige leser hul mening gelug oor groter eenheid en beter vennootskappe onder volksgenote. Die graad van daardie eenheid verskil van persoon tot persoon. Dat groter eenheid nodig is, kan niemand betwis of teenstaan nie.
Dit is verbasend dat daar nou ook klanke van skeiding gehoor word uit die kamp van die onbetroubare multikulturele vakbond en sy filiale. Dit laat nie net wenkbroue lig nie. Dit dwing vryheidstryders om in hulle pasoppens te wees. Te veel kere het hulle as vennote nader gestaan en uiteindelik 'n kaping uitgevoer met die doel om hulle eie belange te bevorder.
Daarom sal hierdie nuwe wending met versigtigheid benader word.
Vennootskappe en samewerkingsooreenkomste kan groter krag verleen wanneer daardie samevoeging van kragte ten doel het om die gang na volksvryheid te versterk en te verhaas. In kort kan gesê word dat samewerking slegs moontlik is indien die einddoel algehele volksvryheid in 'n eie land beteken.
Die Vryburger het tot stand gekom omdat die vryheidsvlam besig was om te taan. Iewers het die kapers van die boodskapdraer die inspirasie vandaan gekry om die sogenaamde "vryheidstryders" se pogings te sink, of minstens te vertraag. Die beste manier om dit te doen, is om die struktuur te kaap. Hiervan is daar talle voorbeelde hoe die multikulturele vakbond sy seekat arms gebruik het om koersvaste instansies op 'n nuwe spoor te plaas – want geld het hulle en skroom nie om daardie geld aan te wend tot bereiking van eie doelwitte nie.
Daarom kan daar met reg wenkbroue gelig word as daar te midde van bewysbare uitsprake dat volksvryheid in 'n eie vaderland nie haalbaar is nie, nou skielik nuwe klanke gemaak word waarin volksvryheid hoog opgegee word as die antwoord op die volk se kwellinge.
Daar is die Engelse uitdrukking: een keer gebyt, die tweede maal skrikkerig.
Die Boere-Afrikaners is nie skrikkerig vir die multikulturele vakbond met sy baie geld nie.
Die Boere-Afrikaner is skrikkerig vir die jakkalsdraaie en onvoorspelbare handelinge van die vakbond wat gister nog by monde van sy hoof gesê het dat volksvryheid in 'n eie land 'n mite is en nie haalbaar is nie.
Die twyfel oor eerbaarheid in hul bedoelings is te betwyfel weens historiese uitsprake, optrede en handelinge. Om met die Broedersbonders, FW de Klerk-Stigting en ander linkses te verklaar dat hulle saam met die ANC/SAKP wil werk om die Nuwe Suid-Afrika te maak werk, is te verstane.
Maar as daardie selfde mense skielik baie betrokke raak by behoudendes se strukture, dan word die vrae al meer en meer. Die lesers het die kaping van 'n radiostasie beleef. Daardie radiostasiew het darem Maandag weer begin vry na selfbeskikking – en dan wonder jy wat is al weer aan die broei ……
Wie is die volgende op die kapingslys? Sal jy so 'n manteldraaier ooit kan vertrou in die loopgraaf?
8 thoughts on "Vennootskappe tot groter eenheid"
Vaandrig October 2, 2012 at 6:30 pm
Sal maar niks sê nie, ek is tog nie wyser as Cicero nie.
"A nation…cannot survive treason from within…the traitor …wears the face of his victims,…and he appeals to the baseness that lies deep in the hearts of all men. He rots the soul of a nation—he works secretly…he infects the body politic so that it can no longer resist. A murderer is less to be feared……." Cicero, 42 V.C.
Dries du Toit October 3, 2012 at 9:38 am
Die Redaksionle kommentaar is inderdaad insiggewend. Wat dit eintlik vir ons as Boere Afrikaners uitspel wat 'n soewereine vryheidsstrewe het binne 'n eie begrensde gebied en kulturele vryheid verwerp, is die volgende – "die dag as jou vyand ewe skielik jou vriend word, het jou moeilikheid eergister al begin"!
Sarel Roets October 3, 2012 at 2:53 pm
Ag nee kom nou, neem 'n suikerklontjie vir die bitterheid. Ek sien uit na groter eenheid in die strewe na selfbeskikking. Hoop almal sal nou bereid wees om hul self te offer vir die groter ideaal.
Dink net hoe produktief ons sal wees as ons nie meer energie op mekaar hoef te mors nie.
Voorwaarts vir VRYHEID!
Pieter Coetzee October 3, 2012 at 4:38 pm
Is daar n suurklontjie iewers wat maak dat ouens dink hulle kan op die vryheid-wa klim met kulturele vryheid as eindbestemming?
Leon Cornelius October 3, 2012 at 6:28 pm
Ek gaan beslis nie myself offer in een of ander komplot van mense wat reeds keer op keer gewys het wie en wat hulle is nie. Dus Sarel Roets, hou maar jou suikerklontjie vir jouself, hierdie volk het al genoeg suiker bedekte klontjies opgevreet, kyk net waar sit ons nou! Wanneer die lagie suiker af is, eet jy dieselfde as wat 'n eenjarige op die gras optel en in sy mond sit. Hoe blind en onnosel dink die broeders is die Boere-Afrikaner? Dis 'n klap in die gesig, 'n klap wat net dalk in hul eie gesigte gaan ontplof.
Sarel Roets October 3, 2012 at 9:45 pm
Cornelius, ek sal my klontjie hou, maar maggies man… Ontspan die boude! Klink my jou glas is altyd half leeg.
Johann Botha October 4, 2012 at 12:02 pm
Weet nou nie hou realisties wees en bitterheid noodwendig met mekaar verband hou nie. Is dit nie van al die ryloper-meelopers wat op die wa klim se oortollige gewig dat die wa se as naens breek nie? Ons behoort juis daarop bedag te wees om nie nuttelose gewig saam te sleep nie.
Natuurlik sal dit wonderlik wees as "Regse" groeperinge nouer saamwerk maar dan kan hulle hulle erns bewys deur die VVK amptelik te onderskryf en hulle lede aan te moedig om by die VVK te registreer soos wat wel die geval is met o.a. die HNP, die AWB, die Verkenners en so meer.
Die verkryging van soewereine selfbeskikking kan allermins ligtelik opgeneem word, die fokus moet nou behou word en onstpanning is myns insiens nie nou ter sprake nie. Ons kan nie bekostig dat bewegings en persone met 'n ander agenda ons van koers af laat dwaal nie.